ORDE do 20 de outubro de 1995 pola que se recoñece con carácter provisional a denominación de orixe Queixo Arzúa-Ulloa, e se nomea o seu consello regulador provisional.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 07/11/1995

Por Orde do 23 de febreiro de 1989 recoñeceuse a denominación producto galego de calidade para o queixo de Arzúa.
A actual evolución da producción do queixo na área xeográfica da mencionada denominación, xunto á evolución da producción de queixo e o grao de organización alcanzado polos productores de leite e elaboradores de queixo na comarca de Ulloa, e dado de que se trata dun queixo que ten idénticas características e que as dúas comarcas están integradas na área xeográfica de elaboración do queixo tradicional galego chamado Ulla, Ulloa, País, etc., fai aconsellable a integración dos queixos producidos en ámbalas dúas comarcas nunha soa denominación.
En consecuencia, de conformidade co artigo 30.1.3º e 4º, do Estatuto de autonomía de Galicia, e en uso das competencias que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º.-Recoñécese a denominación de orixe Queixo Arzúa-Ulloa para os queixos elaborados nas
comarcas galegas de Ulloa e Arzúa e áreas limítrofes, con leite de vaca, que reúnan as características tradicionais dos queixos galegos coñecidos cos nomes de Ulla, Ulloa, Chantada, de Lugo ou País, nas condicións que determine o seu regulamento particular.
Artigo 2º.-Noméase un consello regulador con carácter provisional que, por proposta dos sectores interesados queda formado polos membros seguintes:
Presidente: Joaquín López Ares.
Vicepresidente: José Luís Carrera Valín
Vocais:
Sector productor.
Titulares:
Gonzalo Pereiro Sande
Antonio Ferreiro Ferreiro
Celia Sánchez Sánchez
José Varela Segade
Carlos Barral Camba
Suplentes:
Ángel Rivas Lama
Carlos Ciel González
Vicente López Ares
Andrés Suárez Mirás
Rafael Taboada Codesido
Sector elaborador.
Titulares:
Carlos Canedo Villar
Fernando Docampo Freire
Germán Ansotegui Sainz
Francisco Gay Blanco
Benigno Pereira Ramos
Suplentes:
Salvador Carreira Gómez
Luís García Martínez
Jacobo Sánchez Ares
Jesús Sánchez Millares
Luís Lamas Costa
Artigo 3º.-Encoméndaselle ó consello regulador provisional a redacción do regulamento particular da denominación, que elevará á Consellería de Agricultura, Gandería e Montes para a súa aprobación.
Artigo 4º.-O consello regulador provisional elaborará os censos de productores de leite e elaboradores de queixo, integrando nos novos rexistros os inscritos na denominación producto galego de calidade Queixo de Arzúa.
Artigo 5º.-A indicación denominación de orixe queixo Arzúa-Ulloa non poderá ser mencionada nas etiquetas, documentación e publicidade destes queixos ata que o seu regulamento sexa aprobado pola Consellería de Agricultura, Gandería e Montes.
Disposición transitoria
Única.-Durante a fase provisional de funcionamento da denominación de orixe queixo Arzúa-Ulloa, os ins
critos nos rexistros do producto galego de calidade queixo Arzúa, poderán seguir utilizando os nomes e símbolos da mencionada denominación nas condicións que sinala o seu regulamento. A súa ordenación susbtantiva adecuarase ás obrigacións das ordes do 23 de febreiro de 1989, e 11 de xaneiro de 1990, desta consellería, mentras non sexan substituídas definitivamente polo regulamento citado no artigo 3º.
Disposición derrogatoria
Única.-Quedan derrogadas cantas normas de igual ou inferior rango se opoñan á presente orde.
Disposicións finais
Primeira.-A presente orde entrará en vigor ó día seguinte da súa publicación no DOG.
Segunda.-Facúltase o director xeral de Producción Agropecuaria e Industrias Agroalimentarias para dicta-las normas precisas para o desenvolvemento do establecido na presente orde.
Santiago de Compostela, 20 de outubro de 1995.
Tomás Pérez Vidal
Conselleiro de Agricultura, Ganderia e Montes
95-06620